62023CJ0412_INF
Sodba Sodišča (osmi senat) z dne 19. septembra 2024 – Komisija/Slovaška (Zamuda pri plačilih – Javne zdravstvene ustanove)
(zadeva C‑412/23) (
1
)
„Neizpolnitev obveznosti države – Direktiva 2011/7/EU – Boj proti zamudam pri plačilih v trgovinskih poslih – Člen 4(4)(b) – Trgovinski posli med podjetji in osebami javnega prava – Možnost držav članic, da osebam javnega prava, ki zagotavljajo zdravstveno varstvo, rok za plačilo podaljšajo do največ 60 koledarskih dni – Obveznost držav članic, da skrbijo, da te osebe javnega prava dejansko ne prekoračijo tega roka“
1.
Tožba zaradi neizpolnitve obveznosti – Predmet spora – Določitev med predhodnim postopkom – Upoštevanje dejstev, nastalih po obrazloženem mnenju – Pogoji – Dejstva, ki so enake vrste in pomenijo enako ravnanje kot tista, ki so se najprej obravnavala
(člen 258 PDEU)
(Glej točko 31.)
2.
Približevanje zakonodaj – Boj proti zamudam pri plačilih v trgovinskih poslih – Direktiva 2011/7 – Trgovinski posli med podjetji in javnimi organi – Obveznost držav članic, da zagotovijo, da njihovi javni organi dejansko spoštujejo plačilne roke, ki niso daljši od 30 do 60 koledarskih dni – Obveznost rezultata – Neizpolnitev obveznosti
(člen 258 PDEU; Direktiva Evropskega parlamenta in Sveta 2011/7, člen 4(3) in (4)(b))
(Glej točke od 34 do 37 in od 39 do 43 ter točko 1 izreka.)
3.
Tožba zaradi neizpolnitve obveznosti – Objektivnost – Vzrok neizpolnitve obveznosti – Nevplivanje
(člen 258 PDEU)
(Glej točko 38.)
Izrek
1.
Slovaška republika s tem, da ni poskrbela, da njene osebe javnega prava, ki zagotavljajo zdravstveno varstvo, dejansko spoštujejo 60-dnevni rok za plačilo, ki je določen v členu 4(4)(b) Direktive 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih, ni izpolnila obveznosti, ki jih ima na podlagi te določbe.
2.
Slovaški republiki se naloži plačilo stroškov.
(
1
)	UL C 314, 4.9.2023.